Diari Oficial de la Generalitat Valenciana


Sumari del DOGV 6235, del 29-03-2010 (2010/3477)

ORDRE 11/2010, de 26 de març, de la Conselleria d'Indústria, Comerç i Innovació, que modifica l'Ordre 3/2010, de 26 de febrer, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3477


Data del document
:   26-03-2010

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria de l'automòbil
    * estalvi d'energia
    * vehicle no contaminant
    * ajuda a la indústria
    * lluita contra la contaminació
    * legislació

ORDRE 11/2010, de 26 de març, de la Conselleria d'Indústria, Comerç i Innovació, que modifica l'Ordre 3/2010, de 26 de febrer, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2010. [2010/3477]  
Mitjançant l'Ordre 3/2010, de 26 de febrer, de la Conselleria d'Indústria, Comerç i Innovació, publicada en el Diari Oficial de la Comunitat Valenciana el 2 de març, s'aproven les bases reguladores de les ajudes del Pla Prever Comunitat Valenciana 2010.  
L'article 2 de la mencionada ordre establix per al finançament de les ajudes un import global màxim de 5.000.000 d'euros, sense perjudici que hi poguera resultar incrementat d'acord amb les disponibilitats pressupostàries.  
A fi que les ajudes puguen arribar a un nombre més gran de beneficiaris, s'estima oportú variar-ne la distribució d'acord amb les operacions de venda subvencionades.  
Pel que s'ha exposat, i fent ús de les facultats que m'atribuïxen l'article 28 de la Llei 5/1983, de 30 de desembre, del Consell, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Primer  
Es modifica l'article 2 Finançament, de l'Ordre 3/2010, de 26 de febrer, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2010, que queda redactat com seguix:  
1. Les ajudes previstes en la present ordre es finançaran a càrrec de la secció 11, programa 722.20, capítol VII, línia SP001000, per un import global màxim de 5.000.000 d'euros. D'este import total, un màxim d'1.000.000 d'euros es destinarà al finançament de les ajudes previstes en la disposició transitòria única. Esta última quantitat no es computarà als efectes del càlcul del prorrateig previst en l'article 12.  
2. Este import podrà resultar incrementat d'acord amb les disponibilitats pressupostàries.  
Segon  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 26 de març de 2010  
El conseller d'Indústria, Comerç i Innovació,   
i vicepresident primer del Consell,  
VICENTE RAMBLA MOMPLET